《余山 其六》
元代·清珙

优游静坐野僧家，饮啄随缘度岁华。翠竹黄花閒意思，白云流水淡生涯。

石头莫认山中虎，弓影休疑盏里蛇。林下不知尘世事，夕阳长见送归鸦。

作者简介：（1272—1352）元僧。常熟人，字石屋。俗姓温。住当湖之福源。尝作偈云：“拾得断麻穿破衲，不知身在寂寥中。”后退居霅溪西之天湖，吟讽自适。有《石屋诗集》。